**Romonya Község Önkormányzat Képviselő-testületének**

**11/2022. (X.28.) számú rendelet**

**a szociális tűzifa támogatás helyi szabályairól**

Romonya Község Önkormányzatának képviselő-testülete az Alaptörvény 32. Cikk (2) bekezdése alapján, a szociális igazgatásról és a szociális ellátásokról szóló 1993. évi III. törvény 2. §-ban kapott felhatalmazás alapján, és a 47. § (3) bekezdése alapján, a helyi önkormányzatokról szóló 2011. évi CLXXXIX törvény 8. § (1) bekezdésében meghatározott feladatkörében eljárva, Magyarország 2022. évi költségvetéséről szóló 2021. évi CX. törvény 3 melléklet II.2.2.1. pontjában szabályozott települési önkormányzatok szociális célú tűzifavásárláshoz kapcsolódó támogatásról jogcím szerinti végrehajtására a következőket rendeli el:

1. **fejezet**

**A támogatásra vonatkozó általános szabályok**

1. **A rendelet célja, hatálya**
2. **§**
3. A helyi önkormányzatok szociális célú tűzifavásárláshoz kapcsolódó kiegészítő támogatásáról szóló törvényi jogcím alapján a központi költségvetés a helyi önkormányzatok szociális célú tűzifavásárláshoz kapcsolódó kiegészítő támogatást biztosított Romonya Község Önkormányzata számára.
4. E rendelet célja, hogy Romonya településen élők részére támogatást nyújtson szociális rászorultság alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatás ellátási forma jogosultsági feltételeit, és az igénylés, odaítélés menetét.
5. E rendelet hatálya kiterjed Romonya közigazgatási területén életvitelszerűen lakó és ott lakcímmel rendelkező állampolgárokra.
6. **A támogatás elbírálásánál előnyt biztosító feltételek**
7. **§**
8. Az önkormányzat vissza nem térítendő természetbeni támogatást, tűzifát biztosíthat annak a személynek, aki
9. lakhatási támogatásra jogosult, vagy
10. aktív korúak ellátásában részesül, vagy
11. rendszeres gyermekvédelmi kedvezményben részesül, vagy
12. egyedülálló, nyugdíjas, akinek jövedelme nem haladja meg az öregségi nyugdíj mindenkori legkisebb összegének 400%-át, vagy
13. azon családoknak, ahol az egy főre jutó jövedelem nem haladja meg az öregségi nyugdíj mindenkori legkisebb összegének 400%-át.
14. A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.
15. **A támogatás igénylésének menete**
16. **§**
17. A támogatás megállapítása iránti eljárás kérelemre indul. (1. sz. melléklet tartalmazza)
18. A kérelmeket 2022. november 15. napjáig lehet a Bogádi Közös Önkormányzati Hivatalnál benyújtani.
19. A kérelmek elbírálása a szociális bizottság hatáskörébe tartozik, aki a támogatásról következő ülésén, legkésőbb 2022. december 1. napjáig dönt.
20. A tűzifa átvételét a jogosult átvételi elismervény aláírásával igazolja. (2. sz. melléklet tartalmazza.)
21. **§**

A támogatás kizárólagos forrása a Korm. rendelet 1. sz. melléklete szerint az Önkormányzat részére megállapított 586.740 Ft kiegészítő támogatás, valamint az Önkormányzat által biztosított 38.100 Ft+ szállítási költség, mint saját forrás. A forrás felhasználását követően benyújtott kérelmeket – függetlenül attól, hogy azok a 2. § -ban meghatározott feltételeknek megfelelnek-e és a 3. §-ban meghatározott határidőre érkeztek-e – el kell utasítani.

1. **fejezet**

**Záró rendelkezések**

1. **§**
2. Ezen rendelet a kihirdetését követő napon lép hatályba.
3. A rendelet kihirdetéséről a jegyző gondoskodik.

Miklós Dezső Ruppert Edina

polgármester jegyző

**Záradék:**

A rendelet kihirdetve: 2022. október 28-án.

Ruppert Edina

jegyző

Ikt.sz : *1. melléklet a 11/2022. (X.28.) önkormányzati rendelethez*

A kérelem benyújtható: 2022.november 15. napjáig

**Kérelem**

(név) szül. hely és idő:

Romonya,…………………………. utca. ….. sz. alatti lakos kérem, hogy részemre Romonya Község Önkormányzata Képviselő-testületének a szociális tűzifa támogatás helyi szabályairól szóló 11/2022. (X.28.) önkormányzati rendelete alapján szíveskedjenek természetbeni juttatásként \_\_\_\_\_\_\_\_\_**erdei m3** tűzifát biztosítani.

A tűzifa támogatásra a rendelet szerint azért vagyok jogosult mert:\*

a.) lakásfenntartási támogatásra vagyok jogosult, a megállapító határozat száma:

b.) aktív korúak ellátására vagyok jogosult, a megállapító határozat száma:

c.) rendszeres gyermekvédelmi kedvezményben részesülök, a megállapító határozat száma: ………….

d.) egyedülálló, nyugdíjas vagyok, jövedelmem nem haladja meg az öregségi nyugdíj mindenkori legkisebb összegének 400%-át :………………………………………

e.) családomban az egy főre jutó jövedelem nem haladja meg az öregségi nyugdíj mindenkori legkisebb összegének 400%-át

*\*(A megfelelő aláhúzandó és kitöltendő.)*

Romonya, 2022…………………….

…………………………

kérelmező

|  |
| --- |
| A szociális ellátás folyósítását igazolom.  Bogád, 2022…………… /2014. ..……………………...……………………………………………  ügyintéző |
| Szociális Bizottság döntése:  Kérelmező részére a Bizottság /2022. (… ) számú határozatával  …..… erdei m3 tűzifát biztosít vissza nem térítendő természetbeni juttatásként.  Romonya, 2022.…………….  ………………………. |

Csatolandó dokumentumok:

- a rendelet 2. § (1) bekezdés szerinti jogosultságokat igazoló dokumentumok másolati példánya, ha az nem tartható nyilván a hivatal nyilvántartásában.

*2. melléklet a 11/2022. (X.28.) önkormányzati rendelethez*

Átvételi elismervény

………………….. ……………………… (név) Romonya, …………………..u……… sz.

alatti lakos aláírásommal elismerem, hogy a mai napon Romonya Község Önkormányzata Képviselő­testületének a tűzifa vásárlási támogatásról szóló 11/2022. (X.28.) önkormányzati rendelete alapján megállapított természetbeni juttatásként\_\_\_\_erdei m3 mennyiségű tűzifát

á t v e t t e m

Romonya, 2022. \_\_\_\_\_hó \_\_\_\_\_nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

átadó átvevő